**Η ΜΕΣΟΓΕΙΑΚΗ ΦΩΚΙΑ MONACHUS- MONACHUS**

Απευθύνεται σε μαθητές Νηπιαγωγείου και όλων των τάξεων Δημοτικού.

Η συνολική διάρκεια είναι έως 2 διδακτικές ώρες.

**Οι στόχοι του προγράμματος είναι οι μαθητές να:**

* Γνωρίσουν το είδος της φώκιας monachus- monachus
* Κατανοήσουν ότι η Μεσόγειος είναι ο φυσικός της χώρος από αρχαιοτάτων χρόνων
* Εκτιμήσουν την ανάγκη της προστασίας της
* Συνειδητοποιήσουν τον ρόλο του θαλάσσιου πάρκου για την προστασία της φώκιας
* Αντιληφθούν τους κινδύνους που διατρέχει ως απειλούμενο είδος και την ανθρώπινη ευθύνη
* Συνεργαστούν ώστε να προτείνουν λύσεις για την προστασία της

Ο εκπαιδευτικός κατά την παρουσίαση του ppt στους μαθητές, μπορεί να διακόπτει για διαλογική συζήτηση, καθώς οι μαθητές σε κάθε διαφάνεια θα εκφράζουν εντυπώσεις, απόψεις, συναισθήματα. Οι μαθητές στη συνέχεια, συνεργαζόμενο σε ομάδες, θα αναζητήσουν περισσότερες πληροφορίες για τη μεσογειακή φώκια και θα δημιουργήσουν τη δική τους παρουσίαση είτε ηλεκτρονικά, είτε σε χαρτόνι.

Στο τέλος μπορεί να παίξουν ένα σχετικό παιχνίδι ρόλων, να συνεργαστούν σε ομάδες και να προτείνουν λύσεις για την προστασία της φώκιας, να γράψουν δικές τους ιστορίες με ηρωίδα μία φώκια, να δημιουργήσουν αφίσες ενημέρωσης και ευαισθητοποίησης της σχολικής τους κοινότητας.

**Ο/Η εκπαιδευτικός μαζί με τους μαθητές μπορεί να οργανώσει:**

* επίσκεψη εθελοντικών οργανώσεων για την προστασία του είδους, για ενημέρωση των μαθητών γύρω από την δράση τους και την λύση όποιων αποριών μπορεί να δημιουργήθηκαν γύρω από το θέμα
* εκδήλωση στο σχολείο σχετικά με τη φύση και την άγρια πανίδα, όπου θα συμπεριλαμβάνονται και το είδος της φώκιας monachus- monachus, με ζωγραφιές και άλλου είδους καλλιτεχνικές δημιουργίες των παιδιών
* εκδήλωση όπου τα παιδιά θα προβάλουν εργασίες τους με θέμα το είδος φώκιας monachus- monachus και την προστασία της
* ανάρτηση σχετικού άρθρου στην σχολική εφημερίδα, το οποίο θα έχουν ετοιμάσει οι μαθητές